is fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs sk is is is fr it is fr it is fr it is cs is is hbs_lat pt pl ceb is is is is is is is is is is is is is is is is sk is is is is is is is is is is is is is is is is is fr it is fr it is fr it is cs is is hbs_lat pt pl en en en is sk is is ja is en is sk is is ru is id is is id is es is is is is is is is is is is is is is is is is is ja sk en is is fr is is is is is is is is is is is is ja is en sk is is is nb is is sv is is is nb is is is sv is is nb is is is sv is is nb is is is is is is sv is is sk fr et de is fr fr ceb is fr is is is is ja sv en is is is is is is is is it ceb is ca it cs is it it cs it it it hu it is it it is it is is is ja is en sv is is is sv is ja is en is sv is is de is is ceb en is is is pam is en is is is is is is is is is is is is is is is is uk is es is is cs is is es is is is is ceb en sk is is pam is en is is is is is is is is is is uk is is is is cs is is is is is ceb en is en is pam is en is is is is is is is is is uk is is is is cs is is es is is is is ceb en is is is pam is en is is is is is is is is is is is uk is is is en cs is is is es is is is ceb en is is is pam is en is is is is is is is is is is is is uk is is is is cs is is is es is is is is is en is en is is is is is en is en is en is is is is en is ca en en en is sk is is en en is is ko is ca is nb et pt is is is is ca en en en is en es
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
Þar sem fortíð og nútíð renna saman
99.900 kr    og 12.500 Vildarpunktar** Á mann m.v. 2 í herbergi á hótel Cicerone með morgunverði 1. nóvember.
Róm  - Borgin eilífa og dásamlega
Helgarferð 1. - 5. nóvember
Fararstjórar: Guðmundur V. Karlsson og Sr. Þórhallur Heimisson
Í Rómarborg er meira að skoða en í nokkurri annarri borg í heiminum og aðeins er hægt að krafla í yfirborðið á fáum dögum. Helsti kostur borgarinnar er þó að stutt er á milli allra áhugaverðu staðanna en það er þægilegt að ganga í Róm og alls staðar eru garðar og torg til að hvíla lúin bein.
Fáar borgir vekja aðra eins aðdáun og heilla jafn mikið og Rómarborg þar sem fortíð og nútíð renna saman á einstakan máta.
Borgin eilífa hefur hún verið kölluð og ber nafn með rentu. Rómaborg hefur um aldir verið sögusvið keisara, páfa og pílagríma sem lagt hafa leið sína til borgarinnar í gegnum aldirnar. Engin borg stenst samanburð við Róm þegar kemur að sögufrægum stöðum og byggingum. Hér er Péturskirkjan, Vatíkanið, Sixtínska kapellan með stórkostlegum málverkum eftir Michelangelo og aðra listamenn, Rómartorgið eða Foro Romano, Kólósseum, Panþeon og Navónutorg.
Hér skópu frægustu meistarar endurreisnarinnar og barrokktímans sín fegurstu verk sem gera borgina að risavöxnu listasafni. Róm er líka borg hinna glæsilegu gosbrunna og er Trevíbrunnurinn líklega þekktastur eftir að Fellini notaði hann í atriði í mynd sinni Hið ljúfa líf, La Dolce Vita.
Róm er líka ein af háborgum tískunnar og engir eru Ítölum fremri þegar kemur að hönnun og tísku. Það er gaman að versla í Róm, hvort sem er í verslunum heimsfrægra hönnuða, eða í freistandi sérverslunum við Spænsku tröppurnar eða á hinum líflega flóamarkaði, Porta Portese.
Kvöldin í Róm eru seiðmögnuð og eftir dýrlegan málsverð að hætti Rómverja, sem enn velja hráefnið af sömu kostgæfni og keisararnir, er lagt út í nóttina og hið ljúfa líf tekur við.
Það sem færri vita er að aðventan í Róm er dásamleg og jólamarkaðir um alla borg. 8 desember er mikil hátíð þegar páfinn messar við Spænsku tröppurnar og þúsundir manna fylgjast með.
Róm  - Borgin eilífa og dásamlega
Helgarferð 1. - 5. nóvember
Fararstjórar: Guðmundur V. Karlsson og Sr. Þórhallur Heimisson
Í Rómarborg er meira að skoða en í nokkurri annarri borg í heiminum og aðeins er hægt að krafla í yfirborðið á fáum dögum. Helsti kostur borgarinnar er þó að stutt er á milli allra áhugaverðu staðanna en það er þægilegt að ganga í Róm og alls staðar eru garðar og torg til að hvíla lúin bein.
Fáar borgir vekja aðra eins aðdáun og heilla jafn mikið og Rómarborg þar sem fortíð og nútíð renna saman á einstakan máta.
Borgin eilífa hefur hún verið kölluð og ber nafn með rentu. Rómaborg hefur um aldir verið sögusvið keisara, páfa og pílagríma sem lagt hafa leið sína til borgarinnar í gegnum aldirnar. Engin borg stenst samanburð við Róm þegar kemur að sögufrægum stöðum og byggingum. Hér er Péturskirkjan, Vatíkanið, Sixtínska kapellan með stórkostlegum málverkum eftir Michelangelo og aðra listamenn, Rómartorgið eða Foro Romano, Kólósseum, Panþeon og Navónutorg.
Hér skópu frægustu meistarar endurreisnarinnar og barrokktímans sín fegurstu verk sem gera borgina að risavöxnu listasafni. Róm er líka borg hinna glæsilegu gosbrunna og er Trevíbrunnurinn líklega þekktastur eftir að Fellini notaði hann í atriði í mynd sinni Hið ljúfa líf, La Dolce Vita.
Róm er líka ein af háborgum tískunnar og engir eru Ítölum fremri þegar kemur að hönnun og tísku. Það er gaman að versla í Róm, hvort sem er í verslunum heimsfrægra hönnuða, eða í freistandi sérverslunum við Spænsku tröppurnar eða á hinum líflega flóamarkaði, Porta Portese.
Kvöldin í Róm eru seiðmögnuð og eftir dýrlegan málsverð að hætti Rómverja, sem enn velja hráefnið af sömu kostgæfni og keisararnir, er lagt út í nóttina og hið ljúfa líf tekur við.
Það sem færri vita er að aðventan í Róm er dásamleg og jólamarkaðir um alla borg. 8 desember er mikil hátíð þegar páfinn messar við Spænsku tröppurnar og þúsundir manna fylgjast með.
99.900 kr    og 12.500 Vildarpunktar** Á mann m.v. 2 í herbergi á hótel Cicerone með morgunverði 1. nóvember.
Verslun og þjónusta 
Flugvöllurinn er Rome Airport Fiumicino (FCO).
Flugið tekur u.þ.b. 4 1/2 klukkustund.
Leyfilegt er að taka með sér 1 tösku sem vegur að hámarki 23 kg og er mest 158cm á lengd, ef flogið er á almennu farrými.
Hægt er að finna nánari upplýsingar um leyfilegan farangur á vefsíðu Icelandair.
Hægt er að bóka akstur til og frá flugvelli og þarf að greiða fyrir það sérstaklega. Frá flugvellinum til miðborgarinnar er um 30 mínútna akstur.
Frá 26. október til 30. mars er Róm einum tíma á undan, en frá 30. mars til 25. október eru Róm tveimur tímum á undan
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort. Nota þarf PIN-númer á allar greiðsluvélar. Þetta á við bæði um verslanir og veitingastaði.
Umferðin er talsverð og hröð svo farið varlega, en oftast sýna ökumenn fótgangandi tillitssemi.
Það eru tvær neðanjarðarbrautir (metro) í Róm, linea A og linea B. Miðar í samgöngutæki eru seldir í sjálfsölum á lestarstöðvum og í tóbaksvörubúðum, “Tabacchi,” og ein buna kostar 1€.  Miðar eru stimplaðir við innganginn fyrir neðanjarðarlestarnar en sé ferðast með strætó er miðinn stimplaður þegar komið er inn í vagninn. Neðanjarðarbrautirnar ganga á 7-10 mín. fresti frá 5.30 til 23.30 (á laugardögum til 0.30). Strætisvagnar ganga frá 5.30 til 24.00 og næturvagnar á hálftíma fresti  frá 0.30 til 5.30. Merktir með uglu.
Verðlag á Ítalíu hefur hækkað talsvert síðustu ár. Á hótelum er svipað verðlag og hér heima. Öll þjónusta, þ.á.m. matur, drykkur, hreinsun o.fl., getur verið dýr. Hafa ber í huga að barir og aðrir veitingastaðir á aðaltorgum eru nær alltaf dýrari en í hliðargötum. Einnig er tvenns konar verðlag í gangi á börum.  Ódýrara ef menn standa við barinn og drekka hvort sem er bjór eða kaffi, en hærra verð ef setið er til borðs. Munurinn er þó kannski ekki slíkur að maður spái í það í stuttri dvöl í borginni
Ávallt skal drekka flöskuvatn en kranavatn er í góðu lagi til tannburstunar og þvotta.
Það er ekki nauðsynlegt að skilja eftir þjórfé en þó er það oft gert.  Á veitingahúsum er miðað við ca 5% af heildarreikningi. 10% er ofrausn. Á börum eru skilin eftir u.þ.b. 20 cent, -fer eftir neyslu og fjölda og hvort setið var við borð. Mörg veitingahús hafa bætt þjónustu –servizio- inn á reikninginn. Skoðið því reikninginn vel áður en farið er að gefa þjórfé. Auðvitað fer þetta eftir því hvort menn eru sáttir við þjónustuna og matinn. Í leigubílum er algengt að bæta 5% við upphæðina. Töskuburðarmenn fá um 50 cent fyrir hverja tösku.
Mikill erill er í Rómarborg svo gætið vel verðmæta. Veski hefur maður alls ekki í rassvösum og óvarlegt er að hafa fjármuni og kreditkort á sama stað. Notið innanklæðaveski! Þegar gengið er á gangstéttum er tryggara að vera ekki með veski/töskur á öxlinni götumegin (“töskuhrifsarar!”).  Varað er sérstaklega við vasaþjófum en þekktir vinnustaðir vasaþjófa eru t.d. markaðir, torg og almenn samgöngutæki.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin í korti eða heimilistryggingu viðkomandi. Einnig er gott að hafa meðferðis tryggingaskírteini frá Tryggingastofnun ríkisins, komi eitthvað óvænt upp á.
Vekjum athygli á skatti sem borgaryfirvöld í Róm innheimta af ferðamönnum. Þetta eru €6 Evrur á mann á nótt og greiðist beint til hótels við brottför.
Nú er tækifærið til að versla töskur og skó en Ítalir eru algjörlega sér á báti í úrvali á fylgihlutum.
Opnunartími er virka daga frá kl: 9.00 - 13.00, sumar búðir opna aftur kl. 15.30 og aðrar kl. 16:00 og loka síðan kl. 19:30 eða 20:00.
Í miðbænum eru þó flestar búðir opnar allan daginn og sumar til kl. 21:00. Í Trastevere eru líka búðir opnar fram eftir kvöldi. Á laugardögum er opið fram til 20 og í miðborginni eru flestar búðir opnar á sunnudögum. Einnig eru verslanir oft lokaðar fram að hádegi á mánudögum. Flestar verslanir taka við kreditkortum. Prútta má á mörkuðum.
Frægur flóamarkaður á sunnudagsmorgnum í Róm er á via Portuense, via Ettore Rolli, piazza og via Ippolito Nievo. Gott er að hafa augun á vasaþjófum á svæðinu.
Ath! Tax-free ávisanir eru ekki gefnar út af verslunum nema verslað sé fyrir meir en 155 evrur.
Hvar á að versla?
Nýverið opnaði H&M 4000 fm verslun í miðbænum á via del corso. Einnig er stór verslun við Piazza vittorio Emanuel (rétt hjá Termini) sem er ítölsk verslun svipuð og H&M.
Vía del Governo Vecchio er einkar skemmtileg gata fyrir þá tískuglöðu. Þar eru búðir fullar af fatnaði eftir unga tískuhönnuði.  Hátísku er að finna á götunum sem liggja þvert á og samhliða Via Condotti og Via del Babuino. Verðið er ríflegt en gæðin eftir því.
Í Via Gesu e Maria (hliðargötu  frá Via del Corso) er II Discount dell’Alta Moda, sem er verslun sem býður upp á eldri árganga af hátískuvörum á lágu verði (afsláttabúðir taka ekki kreditkort).
Þeir sem eru í leit að íþróttafatnaði  koma við  í versluninni Cisalf Largo Brindisi  við San Giovanni neðanjarðastöðina.Via Cola di Rienzo er góð verslunar- gata þar sem hægt er að versla allt milli himins og jarðar á góðu verði.  Má svo geta þess að Ítalía er gósenland fyrir lestrarhesta og er Feltrinelli International, Via V.E.Orlando 84 sögð stærsta enska bókabúðin á Ítalíu og selur bæði nýjar og notaðar bækur. Via del Corso og Via Nazionale eru góðar verslunargötur. Einnig er Via Appia nuova gata þar sem hægt er að gera góða kaup á öllum almennum fatnaði.
Engar „kringlur“ (malls) eru í miðborg Rómar, en í úthverfi fyrir sunnan borgina er Centro Commerciale Eurome í Via Cristoforo Colombo 714 þar sem er m.a. H&M-verslun.  Aðrar stórverslanir í úthverfunum heita m.a. Galleria Porta Di Roma og Roma Est.
Eins og að ofan greinir er helsta verslunarhverfið í borginni út frá –Via del Corso- en sú gata nær frá Piazza Venezia og út á Piazza del Popolo. Verðið spannar allan skalann en hægt er að gera kjarakaup, einkum í skófatnaði.
 Verslun og þjónusta
Fararstjórar VITA standa fyrir fjölbreyttum skoðunarferðum í Róm
Vatikanið, Sixtínska Kapellan, Péturskirkjan - hálfsdagsferð
Þetta er ferð sem enginn má láta framhjá sér fara þar sem frægustu listaverk heims eru skoðuð. Við hefjum ferðina á því að skoða Vatíkansafnið sem hýsir stórkostlegustu verk klassíska tímans og endurreisnarinnar. Úr Vatíkansafninu er gengið í Sixtínsku kapelluna þar sem margrómuð verk endurreisnarinnar prýða veggina en stórkostlegastar af þeim öllum eru loftmynd Michelangelos af sköpun heimsins og mynd hans af dómsdegi á gaflinum fyrir ofan altari páfa sem ekki verður með orðum lýst. Þaðan er gengið í eina stærstu og fegurstu kirkju kristninnar, Péturskirkjuna, sem er helgasta kirkjan í kaþólskum sið og reist yfir gröf Péturs postula. Þeir sem vilja geta orðið eftir í miðbænum og komið sér til baka að hóteli á eigin vegum. Þetta er ómissandi ferð og opnar þeim nýja vídd sem fá innsýn inn í stórkostlegustu list og menningu mannsandans.
Brottför: Fyrir hádegi. Tími verður staðfestur hjá fararstjóra.
Innifalið: Akstur, íslensk fararstjórn aðgangseyrir í Vatikan safnið og Péturskirkjuna.
Kólosseum og Forum Romanum - hálfsdagsferð
Í þessari ferð er leitað á slóðir skylmingaþræla og illræmdra keisara. Ekið er að voldugasta hringleikhúsi heims, Kólosseum, sem er í senn tákn borgarinnar en einnig þess tíma þegar þrælar og kristnir menn þurftu að berjast fyrir lífi sínu meðan æstur múgurinn hrópaði á meira blóð. Bygging Kólosseum hófst rúmlega 70 e. kr. en talið er að féð til byggingarinnar hafi komið úr ránsfeng úr musteri gyðinga í Jerúsalem. Kólosseum er í dag einn af helgireitum kaþólsku kirkjunnar því samkvæmt sögutúlkun hennar var hér kristnum mönnum miskunnarlaust slátrað borgarbúum til skemmtunar. Þegar mannvirkið er skoðað undrast maður tækni og listfengi Rómverja fyrir tvö þúsund árum. Frá Kólosseum er gengið út á gamla rómverska torgið, Forum Romanum, þar sem fornminjarnar eru skoðaðar, en þetta er eitt stærsta fornleifasafn heims og allt utanhúss. Þaðan er gengið upp á Kapitolhæð þar sem m.a. ráðhús Rómar stendur í dag. Þeir sem vilja geta orðið eftir í miðbænum og komið sér til baka að hóteli á eigin vegum.
Brottför: Fyrir hádegi. Tími verður staðfestur hjá fararstjóra.
Innifalið: Akstur, íslensk fararstjórn og aðgangseyrir að Colosseum og Forum Romanum
Pompei, hin forna borg - heilsdagsferð
Hin sögufræga borg Pompei er það sem allir þurfa að sjá í heimsókn sinni til Ítalíu. Árið 79 e.kr. þegar íbúar borgarinnar voru í fastasvefni gaus eldfjallið Vesúvíus með þeim afleiðingum að a.m.k. tvö þúsund manns fórust. Borgin var grafin og gleymd fram á miðja átjándu öld þegar fornleifafræðingar hófu þar uppgröft. Í ljós komu heillegustu fornminjar keisaratímans og engu líkara en tíminn hafi stöðvast þessa örlaríku nótt. Margar byggingar, svo sem hallir, baðhús, vændishús og venjuleg heimili, komu mjög heillegar undan öskulaginu og með því að hella gipsi í holrými í öskulaginu mátti fá afsteypu af líkömum manna, kvenna, barna og húsdýra. Við uppgröftinn á Pompei komu fram mikilsverðar upplýsingar um daglegt líf Rómverja á 1. öld og þær hafa lagt grunninn að seinni tíma vitneskju okkar um þennan tíma. Pompei er kyngimagnaður staður sem seint gleymist. Hádegisverður snæddur í Pompei (ekki innifalinn í verði).
Brottför: Tími verður staðfestur hjá fararstjóra.
Innifalið: Akstur, íslensk fararstjórn og aðgangseyrir að rústunum í Pompei.
Þegar gengið er um miðborg Rómar koma sérkenni borgarinnar fljótt í ljós. Miðborgin innan fornu borgarmúranna sem enn standa að hluta til er ótrúlega lítil þó um 4 milljónir búi þar. Breiðstræti eru fá en torgin þess fleiri og litlar götur og krókóttar mynda gatnakerfi sem er hreint völundarhús fyrir þá sem ekki þekkja til. Þannig hefur borgin haldið sér frá fornu fari og það er erfitt að ryðja nýjum breiðstrætum braut því undir yfirborðinu leynast allstaðar ómetanlegar fornminjar.
Þess áhrifameira er að koma út úr þröngum smágötunum og inn á torgin þar sem hvert listaverkið öðru stórkostlegra setur svip sinn á umhverfið. Við þræðum göturnar um miðborgina og skoðum Trevi gosbrunninn, Feneyjartorgið þar sem Mussólíni þrumaði yfir fasistum sínum um miðja öldina, Panþeon, Jesúkirkju Jesúíta með sínum ómetanlegur freskum, og margt, margt fleira.
Byggingar og minnismerki Rómar eru hvert öðru áhrifameira. Og ekki eru torgin í Róm minna spennandi. Mörg þeirra eru byggð á grunni fornra rómverskra torga eða kappreiðvalla og sér ferðalangur gömlu útlínurnar gægjast fram af byggingunum sem standa í kring. En torgin eru líka hrífandi og litríkur heimur þar sem sölumenn falbjóða hverskonar vöru á meðan Rómverjar dagsins í dag fá sér espresso eða capuchino á kaffihúsunum eða skola pasta og pítsum niður með dýrum veigum. Áfram höldum við för yfir Corsa verslunargötuna þar sem dýrustu merkjavörur heims eru til sölu og upp að Spænsku tröppunum og spænska torginu sem þekkt er af ótal auglýsingamyndum og kvikmyndum frá Róm.
Gönguferðinni lýkur við Spænsku tröppurnar og allir fara heim á hótel á eigin vegum.
Brottför: Mæting kl. 10:00 við minnismerki um Jóhannes Pál páfa (5 metra hár stytta úr bronsi) á lestarstöðinni í Róm. “Stazione Termini, bronze statue of John Paul”. Lagt af stað gangandi kl.10:30.
Skoðunarferðirnar þarf að bóka og greiða fyrir brottför.
Eitt af því sem einkennir heimsókn til hinnar rómuðu Rómar er ítölsk matargerð og mannlíf.
Campo di Fiori torgið 
Fátt er eins afslappandi eins og að sitja á ekta ítölsku kaffihúsi á fallegu torgi af, horfa í kringum sig og virða fyrir sér lífið í borginni.
Almennir veitingastaðir “opna” eldhúsið ekki fyrr en kl. 19:30 og flest allt er lokað fyrir hádegi á mánudögum. Ristorante (dýrast), Trattoria/Tavola calda/Pizzeria (ódýrari), Bar(ir) (ódýrastir). Á börum/skyndibitastöðum er yfirleitt fyrst greitt við kassann og fengin kassakvittun, “scontrino”, og henni síðan framvísað við afgreiðsluborð.
Mannlífið er fjörugt í Róm jafnt að degi sem á kvöldin og hefur sinn sérstæða ítalska brag. Út um allt í Róm eru skínandi kaffihús og má þar nefna  Sant’Eustachio á samnefndu torgi sem er talið besta kaffihús Rómar og viðeigandi fyrir Íslendinga, sem eru miklir kaffidýrkendur, að sötra þar dýrindis kaffi. Café Rosati á Piazza del Popolo er einnig eitt af þekktari kaffihúsum borgarinnar og Antico Café Greco í Via Condotti skammt frá Spænska torginu á sér fræga sögu frá því að menntaðir menn sóttu menningarborgina Róm heim. Giolitti, Via Uffici  del Vicario 40, er vinsæll viðkomustaður á kvöldin í Róm og þar er boðið upp á kökur og ís af betra taginu.
Veitingastaðir borgarinnar eru flestir prýðisgóðir og þá má finna nánast í hverri götu, bæði dýra og ódýra. Fyrir þá sem vilja fá sér góðan  málsverð er tilvalið að fara í Trastevere hverfið eða hverfið í kringum markaðstorgið  Campo dei Fiori og út eftir götunum Via Monserrato og Via dei Banchi Vecchi.  Þar eru veitingastaðir sem innfæddir flykkjast á.  Sama má segja um Via del  Governo Vecchio, göturnar  upp að Santa Maria di Pace kirkjunni og við Fontana di Trevi og Piazza di Spagna. Að benda á staði er nú oft að bera í bakkafullan lækinn.
Hér eru nokkrir veitingastaðir sem farþegar okkar hafa mælt með:
P.di S. Apollonia 9
Góður staður í Trastevere rétt við Piazza Sta Maria
Via della Fontanella 12 (nálægt Piazza del Popolo)
Pizzeria og ristorante, vinsæll hjá heimamönnum.
Ekta rómverkst eldhús, nálægt Piazza di Spagna.
Via Ponte Quattro Capi 16
Veitingastaður í fínni kantinum, frekar dýr.
Via del Lavatore 81/82 A
Skemmtilegur staður í nánd við Fontana di Trevi
Via dell Orso 33, nálægt Piazza Navona, rétt við Tíber.
Campo di Fiori torgið
Það er tilvalið að gera sér ferð á Campo di Fiori torgið og versla þar góðgæti til að hafa með heim. Krydd, ostur, svart pasta og jarðaber
 Veitingastaðir og kaffihús
Campo di Fiori torgið
Það er eitthvað við það að versla á torginu, enda sögufrægt torg þar sem almúgamenn og höfðingjar hafa í gegnum aldirnar nuddað saman nefjum og keypt í matinn. Við mælum með að þið farið þangað og verslið fyrir heimferðina, það er ekkert  betra en að koma heim með góðan parmesan ost, bragðgóða skinku , ilmandi krydd, ferskan aspas, ævintýralegt pasta og svo eru reyndar skemmtilegar skóbúðir sem ættu að kæta einhvern! Fyrir bakkelsis unnendur er skilda að koma við í bakaríinu Forno Campo de ´fiori við hliðina á veitingastaðnum La Carbonara, þetta bakarí er algjörlega guðdómlegt, og hefur verið á þessum stað síðan 1970. Það gæti verið góð hugmynd að kveðja Róm með því að standa þolinmóður í röð með öðrum ítölum og kaupa sér sætabrauð og borða á torginu meðan mannlífið er skoðað og við lofum okkur því að koma aftur til Rómar.
Kvöldstund að hætti heimamanna á hinum vinsæla veitingastað Taverna Trilussa.
 Campo di Fiori torgið
Veitingastaðir og kaffihús 
Veitingastaðurinn er afar vinsæll af heimamönnum, staðsettur í hinu heillandi Trastevere hverfið þar sem ilmandi staðir og kaffihús gleðja með fjölbreyttri flóru af fólki.  Maturinn hér er algjörlega í sérflokki og enginn á eftir að gleyma Ravfioli Mimosa eftir að hafa bragðað á því, en hann er talinn besti pastaréttur hússins.  Þjónarnir á staðnum eru skemmtilega kærulausir, með góðan húmor og passa sig að brosa ekki of mikið! Með matnum er hægt að smakka á frábærum vínum en Vínkjallarinn telur liðlega 1000 víntegundir. Gaman frá því að segja að Trillusa hlaut "Certificate of Excellence 2014" frá Tripadvisor.
Heimilisfang: Trilussa  Via del Politeama 23/25  Trastevere
The Inn at the Spanish Steps
Aðilar að Small Luxury Hotels of The World
The Inn at the Spanish Steps
The Inn at the Spanish Steps er eitt af best geymdu leyndarmálum Rómarborgar og eins og nafnið ber með sér stendur það rétt við Spönsku tröppurnar. Þetta er lítið lúxus hótel staðsett við eina frægustu verslunargötu borgarinnar, Via Condotti með öllum frægustu merkjabúðunum.
Í göngufæri eru margir af áhugaverðustu stöðum borgarinnar eins og Trevi gosbrunnurinn, hið fræga Navona torg, Pantheon og fl.
Við hliðina á hótelinu er hið sögufræga kaffihús Antico Caffè Greco sem stofnað var árið 1760.
Húsið er friðað og var áður virðulegt íbúðarhús byggt í kringum 1800. Húsið hefur allt verið gert upp og er búið öllum nútíma þægindum. Friðsælt og einstakt heldur húsið sögulegu gildi sínu frá þeim tíma er það var byggt.
Falleg verönd, þakgarður, er á efstu hæð hótelsins með útsýni yfir spænsku tröppurnar.
Þar á þeirri hæð er einnig að finna hjarta hótelsins „Lounge“, setustofa með notalegu og afslappandi andrúmslofti, kjörið að setjast þar, úti eða inni, fyrir cocktail eða drykk ásamt smakki á léttum réttum eða fyrir síðdegis teið. Drykkir og líkjörar eru settir fram á fallegt antikborð og kaffi er alltaf í boði.
Morgunverður er borinn fram á þessari hæð og mögulegt að sitja úti og njóta.
Herbergin eru fallega innréttuð, í anda hússins, með rómantískum blæ. Herbergin eru misjöfn að stærð og lögun, öll búin helstu þægindum.
Sem aðilar að Small Luxury Hotels of The World leggur starfsfólk The Inn At Spanish Step ríka áherslu á góða og persónulega þjónustu.
Ekki er mögulegt að kaupa ferðir til og frá flugvelli með rútum VITA. Eingöngu leigubílar komast að þessu hóteli og bjóðum við aðstoð við að bóka það fyrirfram ef þess er óskað.
Beint á móti Morgana Hotel
Hótel Ariston er fyrsta flokks hótel og nýlega uppgert. Staðsett í hjarta Rómar, í göngufæri frá Colosseum, Roman Forum, Trevi gosbrunninum, Spænsku tröppunum, óperunni og aðallestarstöðinni (Termini).
Herbergin eru fallega innréttuð ýmist með antik eða nýtískulegum stíl ásamt allri nútíma tækni sem gerir dvöl þína ánægjulega.
Á Ariston er stór og björt gestamóttaka, stór morgunverðarsalur með hlaðborði og skemmtilega innréttaður bar.
Ariston er staðsett beint á móti Morgana hótelinu sem einnig er í boði hjá VITA.
Nettenging: Þráðlaus nettenging gegn gjaldi
Beint á móti Ariston Hotel
Hótel Morgana er fyrsta flokks hótel og nýlega upp gert. Hótelið er vinsælt meðal ferðlanga sem leita að góðu og þægilegu hóteli á meðan á dvöl þeirra stendur.
Herbergin eru þægilega innréttuð með antic húsgögnum og allri annari nútíma tækni sem gerir dvöl þína þægilega í alla staði. Á Morgana er rúmgóð gestamóttaka, stór morgunverðar salur með hlaðborði, setustofa og bar. Hótelið er staðsett í hjarta Rómar, í göngufæri frá Colosseum, Roman Forum, Trevi gosbrunninum, Spænsku tröppunum, óperunni og aðallestarstöðinni, Termini.
Morgana er staðsett beint á móti Ariston hótelinu sem einnig er í boði hjá VITA
Nettenging: Þráðlaus nettenging án endurgjalds er á sameiginlegum svæðum og í herbergjum
Í nýbyggingu við verslunargötu
Hægt að fá herbergi með svölum
Í hótelinu eru 86 stílhrein og nútímalega innréttuð herbergi og svítur. Óhætt er að segja að hér ráði glæsilegur mínímalismi ríkjum. Herbergin eru að sjálfsögðu búin öllum nútímaþægindum, vel hljóðeinangruð með loftkælingu og miðstöðvarhitun, flatskjársjónvarpi með gervihnattarásum, síma, smábar, öryggishólfi og ókeypis þráðlausum netaðgangi. Á baðherbergjum er sturta og hárþurrka og baðvörur fylgja, á sumum þeirra er baðker. Hægt er að fá herbergi með svölum og af efstu hæðinni er einstakt útsýni yfir borgina.
Í veitingasal er boðið upp á léttan morgunverð. Veitingastaður og snarlbar er á hótelinu þar sem ljúft er að slaka á yfir ítölsku freyðivíni, góðum kokteil eða hressa sig við með tvöföldum ekta ítölskum espresso.
Móttakan er opin allan sólarhringinn, þar er töskugeymsla, boðið er upp á þurrhreinsun, þvott, strauningu og fleira.
Twentyone hótelið var byggt árið 2009 og er frábærlega staðsett í hjarta borgarinnar, við eina helstu verslunargötuna, í léttu göngufæri við Péturskirkjuna í Vatíkaninu, Spænsku tröppurnar, Piazza del Popolo og Sant‘Angelo-kastalann. Reyndar mætti segja að héðan væri stutt í allt, hvort sem hugurinn stendur til menningar og lista, fornminja, verslunarferða eða ljúffengrar ítalskrar matargerðarlistar.
Frábær staðsetning miðsvæðis í Róm
Skemmtilegur kostur fyrir pör og fjölskyldur
Gott hótel miðsvæðis í Róm, á góðum stað í Prati hverfinu, í göngufæri við Péturskirkjuna og frábærar verslanir
Á herbergjum eru loftkæling, gervihnattasjónvarp, þráðlaust internet, smábar, öryggishólf og hárþurrka. Í boði er að fá herbergi þar sem má reykja.
Á hótelinu er sérlega góður veitingastaður sem býður ítalska og evrópska rétti sem koma munnvatninu á hreyfingu og mikið úrval vína til að njóta með matnum. Innifalið vel útlátið morgunverðarhlaðborð. Píanóbar á kvöldin. Lítil en ágætlega búin líkamsrækt.
Cicerone er í hinu fína Prati hverfi miðsvæðis í Róm, en þar er að finna margar flottar verslanir. Fjölmarga áhugaverða staði er að finna í næsta nágrenni, meðal annars eru tæpir 2 km í Trevi brunninn, Spænsku þrepin og Navóna torgið, ríflega 2 km í Péturkirkjuna, tæpir 3 km í Rómartorgið (Forum Romanum) og hálfur fjórði km í hringleikahúsið Colosseum.
Í næsta nágrenni er fjöldi frábærra veitingastaða og einfalt að skjótast í verslunarhverfið Via del Corso.
Miðbær: Í göngufæri frá Vatikaninu
Veitingastaðir: Á hótelinu og í næsta nágrenni
Nettenging: Þráðlaus nettenging án endurgjalds er á sameiginlegum svæðum og í herbergjum
Fararstjóra- og leiðsögumannastörf  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Fararstjóra- og leiðsögumannastörf  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Að loknum prófum í þýsku, sögu, ensku og ítölsku við Háskóla Íslands og háskóla í Bandaríkjunum, Þýskalandi og Ítalíu hefur Guðmundur kennt þýsku við Háskóla Íslands og þýsku og stundum einnig ítölsku og sögu við Menntaskólann við Sund síðan 1980.
Guðmundur tók leiðsögumannapróf frá Leiðsöguskóla Íslands 1984 – og hefur einnig þýtt þrjár bækur, úr sænsku, ítölsku og þýsku.
Fararstjóra- og leiðsögumannastörf jöfnum höndum heima og erlendis  hefur Guðmundur unnið á hverju ári síðan 1981: Fyrstu sumurin í ýmiss konar ferðum um Ísland þvert og endilangt og á annað hundrað ferðum til Grænlands, síðan tóku einnig við störf á sólarströndum Portúgals, Ítalíu, Kýpur, Krítar og Tyrklands í 15 sumur.
Sérferðir erlendis hófust upp úr 1990 og hefur Guðmundur t.d. farið í ótaldar menningarferðir um Evrópulönd. Af stórborgum álfunnar eru honum Berlín, Lissabon, Róm og Flórens hjartfólgnastar, en Ítalía er það Evrópuland sem hvað mest hefur laðað hann og seitt í fjóra áratugi. Guðmundur hefur einnig farið í skemmtisiglingar, gönguferðir og í fjöldan allan af leiguflugsferðum til áfangastaða í fjórum heimsálfum. Hann getur því státað af ómældri og fjölþættri reynslu í leiðsögn og fararstjórn.
Sr. Þórhallur Heimisson hefur unnið sem fararstjóri í allnokkrum ferðum VITA. Hann er prestur, trúarbragðafræðingur, sagnfæðingur og rithöfundur og hefur sérhæft sig í sögu Grikkja, Rómverja, Aust-Rómverska ríkisins, krossferðanna og Tyrkjaveldis.
Sr. Þórhallur Heimisson hefur unnið sem fararstjóri í allnokkrum ferðum VITA. Hann er prestur, trúarbragðafræðingur, sagnfæðingur og rithöfundur og hefur sérhæft sig í sögu Grikkja, Rómverja, Aust-Rómverska ríkisins, krossferðanna og Tyrkjaveldis.
Þórhallur hefur fjallað um hina merku borg Róm í bókum, á námskeiðum og í útvarpsþáttum. Hann þekkir því menningu og sögu Rómarborg vel ásamt því að hafa ferðast vítt og breytt um Eyjahaf, þrætt fornar slóðir Istanbúl og heimsótt Efesus, Troju og margar aðrar fornar rústaborgir Tyrklands og Grikklands.
Þórhallur hefur auk þess skrifað mikið um sögu Síðari heimsstyrjaldarinnar, Sovétríkjanna og Kákasuslandanna, fyrir utan að vera sérfróður um þróun trúarbragða og menningar á þessu svæði öllu.
Einnig skrifaði Þórhallur um sögu Suður-Ameríku í tveimur af bókum sínum, Hin mörgu andlit trúarbragðanna 2005 og Hin mörgu andlit kristninnar 2012 auk þess að vera með þáttaröð um sögu Suður og Mið -Ameríku á Rúv.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00